Nobelprisvinner: Israel truer verdensfreden
I et dikt i avisa Süddeutsche Zeitung onsdag fordømte den 84 år gamle forfatteren også tyske våpensalg til Israel. Diktet ble sterkt kritisert i Tyskland, der all kraftig fordømmelse av Israel er tabu på grunn av nazistenes holocaust, da seks millioner jøder ble myrdet. «Hvorfor sier jeg bare nå.... at atommakten Israel setter en allerede svekket verdensfred i fare? Fordi det må sies nå som det kan være for sent å si i morgen», sier han i diktet som har tittelen «Det som må sies». Grass' egen moralske autoritet ble svekket etter at han i 2006 innrømmet at han som ungdom hadde tjent i Adolf Hitlers Waffen SS, og den tyske avisa Die Welt kalte ham onsdag den evige antisemitt. I diktet sier Grass imidlertid at Tysklands nazistiske fortid og holocaust ikke kan brukes som påskudd til å tie om Israels atomkapasitet. Han mener at tyskerne, som fra før bærer en så stor arv, ved å unnlate å kritisere kan bli medansvarlige for en ny forutsigbar forbrytelse. «Jeg vil ikke tie fordi jeg lei av Vestens hykleri», skriver Grass, som fikk Nobels litteraturpris i 1999 for romaner som Blikktrommen, som har grusomhetene i det 20. århundres tyske historie som tema.
Forfatteren og nobelprisvinneren Günter Grass kaller Israel en trussel mot verdensfreden og oppfordrer verden til å hindre at landet angriper Iran.